CELEX: C2006/010/16
Language: el
Date: 2006-01-14 00:00:00
Title: Υπόθση C-368/05 P: Αίτηση αναιρέσεως του Polyelectrolyte Producers Group που ασκήθηκε στις  5 Οκτωβρίου 2005  κατά της διατάξεως που εξέδωσε στις  22 Ιουλίου 2005  το Πρωτοδικείο των Ευρωπαϊκών Κοινοτήτων (δεύτερο τμήμα) στην υπόθεση T-376/04, Polyelectrolyte Producers Group κατά Συμβουλίου της Ευρωπαϊκής Ενώσεως και Επιτροπής των Ευρωπαϊκών Κοινοτήτων

14.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/7
            
         Αίτηση αναιρέσεως του Polyelectrolyte Producers Group που ασκήθηκε στις 5 Οκτωβρίου 2005 κατά της διατάξεως που εξέδωσε στις 22 Ιουλίου 2005 το Πρωτοδικείο των Ευρωπαϊκών Κοινοτήτων (δεύτερο τμήμα) στην υπόθεση T-376/04, Polyelectrolyte Producers Group κατά Συμβουλίου της Ευρωπαϊκής Ενώσεως και Επιτροπής των Ευρωπαϊκών Κοινοτήτων
   (Υπόθση C-368/05 P)
   (2006/C 10/16)
   Γλώσσα διαδικασίας: η αγγλική
   Ο όμιλος Polyelectrolyte Producers Group, με έδρα τις Βρυξέλλες (Βέλγιο), εκπροσωπούμενος από τους δικηγόρους Koen Van Maldegem και Claudio Mereu, άσκησε στις 5 Οκτωβρίου 2005 αναίρεση κατά της διατάξεως που εξέδωσε στις 22 Ιουλίου 2005 το Πρωτοδικείο των Ευρωπαϊκών Κοινοτήτων (δεύτερο τμήμα) στην υπόθεση T-376/04, Polyelectrolyte Producers Group κατά Συμβουλίου της Ευρωπαϊκής Ενώσεως και Επιτροπής των Ευρωπαϊκών Κοινοτήτων.
   Ο αναιρεσείων ζητεί από το Δικαστήριο:
   
               —
            
            
               να κρίνει την υπό κρίση αίτηση αναιρέσεως παραδεκτή και βάσιμη·
            
         
               —
            
            
               να αναιρέσει τη διάταξη του Πρωτοδικείου της 22ας Ιουλίου 2005 στην υπόθεση T-376/04·
            
         
               —
            
            
               να κηρύξει παραδεκτά τα αιτήματα του αναιρεσείοντος στην υπόθεση T-376/04·
            
         
               —
            
            
               να αποφανθεί επί της ουσίας ή, επικουρικά, να παραπέμψει την υπόθεση στο Πρωτοδικείο για να αποφανθεί εκείνο επί της ουσίας, και
            
         
               —
            
            
               να καταδικάσει το Συμβούλιο της Ευρωπαϊκής Ενώσεως και την Επιτροπή των Ευρωπαϊκών Κοινοτήτων στο σύνολο των δικαστικών εξόδων και των δύο διαδικασιών.
            
         Λόγοι αναιρέσεως και κύρια επιχειρήματα:
   Ο αναιρεσείων ισχυρίζεται ότι η διάταξη του Πρωτοδικείου που απέριψε την προσφυγή-αγωγή του ως απαράδεκτη πρέπει να αναιρεθεί για τους ακόλουθους λόγους:
   
               α)
            
            
               η διάταξη αντιβαίνει προς την υποχρέωση αιτιολογήσεως των αποφάσεων του Πρωτοδικείου·
            
         
               β)
            
            
               το Πρωτοδικείο πλανήθηκε κατά τη νομική εκτίμηση των πραγματικών περιστατικών της υποθέσεως·
            
         
               γ)
            
            
               η διάταξη αυτή προσβάλλει το δικαίωμα το οποίο εγγυάται την πλήρη και αποτελεσματική δικαστική προστασία, καθώς και την αρχή της δίκαιης δίκης.